[bookmark: _GoBack]VENDIM
 Nr.816, datë 13.10.2010
 
PËR RISHPËRNDARJE FONDESH NË BUXHETIN e VITIt 2010, MIRATUAR PËR MINISTRINË E EKONOMISË TREGTISË DHE ENERGJETIKËS
 
Në mbështetje të nenit 100 të Kushtetutës, të nenit 44 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, të ligjit nr.10 190, datë 27.11.2009 “Për buxhetin e vitit 2010”, të ndryshuar, me propozimin e Zëvendëskryeministrit dhe Ministrit të Ekonomisë, Tregtisë dhe Energjetikës, Këshilli i Ministrave 
 
VENDOSI:
 
1. Rishpërndarjen e fondeve në buxhetin e vitit 2010, miratuar për Ministrinë e Ekonomisë, Tregtisë dhe Energjetikës, ndërmjet programeve, si më poshtë vijon:
 a) Në programin “Planifikim, menaxhim dhe administrim” të shtohet fondi prej 14 677 465 (katërmbëdhjetë milionë e gjashtëqind e shtatëdhjetë e shtatë mijë e katërqind e gjashtëdhjetë e pesë) lekësh, i ndarë, përkatësisht, për zërat:
- “Shpenzime korente”,  në shumën  11 177 465 (njëmbëdhjetë milionë e njëqind e shtatëdhjetë e shtatë mijë e katërqind e gjashtëdhjetë e pesë) lekë, i ndarë përkatësisht, për “Shpenzime personeli”, në shumën  5 177 465 (pesë milionë e njëqind e shtatëdhjetë e shtatë mijë e katërqind e gjashtëdhjetë e pesë) lekë dhe shpenzime për “mallra dhe shërbime”, 6 000 000 (gjashtë milionë) lekë;
- “Investime kapitale të brendshme”, në shumën 3 500 000  (tre milionë e pesëqind mijë) lekë.
b) Kjo shumë të përballohet nga pakësimet e fondeve në programin “Mbështetje për zhvillim ekonomik”, përkatësisht:
i) për Qendrën Kombëtare të Aplikimeve Energjetike, në vlerën 8 677 465 (tetë milionë e gjashtëqind e shtatëdhjetë e shtatë mijë e katërqind e gjashtëdhjetë e pesë) lekë, në këta zëra:
-  “Paga”, në vlerën 3 258 225 (tre milionë e dyqind e pesëdhjetë e tetë mijë e dyqind e njëzet e pesë) lekë;
- “Sigurime shoqërore”, në vlerën 1 919 240 (një milion e nëntëqind e nëntëmbëdhjetë mijë e dyqind e dyzet) lekë;
- “Investime kapitale të brendshme”,  në vlerën 3 500 000 (tre milionë e pesëqind mijë) lekë.
ii) për Qendrën Kombëtare të Licencimit, në vlerën 6 000 000 (gjashtë milionë) lekë, në zërin “Shpenzime korente”. 
2. Ngarkohen Ministria e Ekonomisë, Tregtisë dhe Energjetikës  dhe Ministria e Financave për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.

